Elvis Is Back!

Elvis Is Back! on Elvis Presleyn kymmenes albumi. Se julkaistiin huhtikuussa 1960 RCA Victor -levymerkillä sekä mono- että stereofonisena. Vastaavat luettelotunnukset ovat LPM/LSP 2231. Albumi oli Elviksen ensimmäinen aito stereolevy. Äänityssessiot pidettiin julkaisuvuonna 20. maaliskuuta ja 3. huhtikuuta RCA:n B-studiolla Tennesseen Nashvillessä.

Albumi oli parhaimmillaan toisella sijalla Billboard-lehden albumilistalla. Se on myös valittu vuoden 2005 kirjaan 1001 albumia jotka jokaisen on kuultava edes kerran eläessään, kuten myös hänen esikoisalbuminsa ja From Elvis in Memphis.  www.rocklistmusic.co.uk. Viitattu 29.4.2012.  Recording Industry Association of America (R.I.A.A) vahvisti albumin myyneen kultaa 15. heinäkuuta 1999.

 Sisältö 

Elvis Is Back! on Elviksen ensimmäinen albumi sen jälkeen, kun hänet kotiutettiin Yhdysvaltain armeijasta. Ensimmäisenä äänityspäivänä paikalla olivat ”Eversti” Tom Parker, hänen apulaisensa Tom Diskin ja levy-yhtiö RCA:n edustajat. Nämä halusivat nähdä, olisiko Elviksellä vielä tallella ”se jokin” kahden univormussa vietetyn vuoden jälkeen.Jorgensen, Ernst: Elvis Presley, A Life in Music. New York: St. Martin's Press, 1998; , s. 120. Levytyskokoonpanossa olivat tutut muusikot: kitaristi Scotty Moore, pianisti Floyd Cramer, rumpali D. J. Fontana ja taustalaulukvartetti The Jordanaires. Muut mukana olleet olivat levyttäneet vain kerran aikaisemmin Elviksen kanssa.Guralnick, Peter, From Nashville to Memphis: The Essential 60s Masters, liitekirjanen, s. 8. Yksi uusi mies sessioissa oli Charlie Hodge, jonka kanssa Presley oli ystävystynyt asepalvelusaikanaan. Hodge tulisi olemaan Presleyn vakituinen avustaja, Memphis Mafian jäsen sekä luottomies Elviksen aloittaessa tauon jälkeen konserttiesiintymiset uudelleen vuosikymmenen lopussa. Kovien paineiden alla äänityssessiot olivat menestykselliset, albumi koko vuosikymmenen kohokohta ja yksi Presleyn omista suosikeista töidensä joukossa. Musiikillisesti hän siirtyi kauemmas 1950-luvun rock and roll -soundistaan ja yhdisteli tällä albumilla doo-wopia, gospelia ja bluesia. Mukana oli jopa jazzahtavia sävyjä, kun hänen versionsa ”Fever”-kappaleesta seurasi uskollisesti Peggy Leen versiota vuodelta 1958. Äänityssessioiden myötä Presley siirtyi lähemmäksi popmusiikkia, joka leimasi hänen myöhempää tuotantoaan.Jorgensen, op. cit., s. 128. Elvis Is Back! on myös hänen toisen albuminsa ohella sellainen, jossa äänitysessiot toteutettiin varta vasten albumikokonaisuuden aikaansaamiseksi.

 Albumin arvosteluja 



Elvis Is Back! valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. Toinen kirjaan päässyt Presleyn albumi oli Elvis Presley vuodelta 1956.

 Uudelleenjulkaisut 

Alkuperäistä 12 raitaa sisältävää albumia vastaava CD-levy julkaistiin ensi kerran vuonna 1988.

18. toukokuuta 1999 julkaistu CD sisältää kuusi bonusraitaa, jotka on äänitetty samoissa kahdessa sessiossa kuin itse albumikin ja julkaistu kolmena singlenä. Nuo singlet, Stuck on You, Are You Lonesome Tonight?  ja It’s Now or Never olivat kaikki Billboardin singlelistan kärjessä. Myös B-puolet pärjäsivät Top 40 -listalla. ”It’s Now or Never” oli muunnos vuoden 1898 napolilaisesta laulusta ”’O Sole Mio” ja ”Are You Lonesome Tonight?” on balladi vuodelta 1926. Se on ainoa yksittäinen laulu, jonka ”Eversti” on pyytänyt Elvistä levyttämään.Guralnick, op. cit., s. 12 

Vuonna 2008 Sony BMG Music Entertainment on julkaissut albumin sarjassaan Original Album Classics 5xCD (RCA 88697295572CD4). Uudelleenjulkaisu sisältää bonuskappaleet ”Stuck on You”, ”Fame and Fortune”, ”Are You Lonesome Tonight?”, ”I Gotta Know”, ”A Mess of Blues” ja ”It’s Now or Never”.

18. tammikuuta 2011 Legacy Records julkaisi version, jossa yhdellä levyllä on kokonaisuudessaan vuoden 1999 uudelleenjulkaisu sekä single Surrender. Bonuslevy sisältää kokonaisuudessaan albumin Something for Everybody, Surrenderin B-puolen ”I Feel So Bad” sekä singlet (Marie’s The Name) His Latest Flame ja Good Luck Charm B-puolineen.

Muita uudelleenjulkaisuja ovat Steve Hoffmanin remasteroima Digital Compact Cassette (DCC) Gold CD, joka on valmistettu alkuperäisistä nauhoista vuonna 1997 sekä laajennettu laitos keräilijöille suunnatulla Follow That Dream -levymerkillä 1. huhtikuuta 2005. 29. marraskuuta 2019 Follow That Dream -levymerkki julkaisi uuden 4 CD-levyä sisältäneen laajennetun version albumista. Tuo julkaisu sisälsi alkuperäisen albumin lisäksi samoissa levytyssessioissa taltioidut singleillä julkaistut kappaleet sekä kaikki noissa sessioissa tallennetut Sony Music Entertainmentin arkistoissa tallella olevat vaihtoehtoiset otot noista kappaleista. 

 Kokoonpano 

 Elvis Presley – laulu, kitara
 Scotty Moore – sähkökitara
 Hank Garland – kitara, kuusikielinen sähköbasso
 Floyd Cramer – piano
 Bob Moore – basso
 D. J. Fontana – rummut
 Buddy Harman – rummut
 The Jordanaires – taustalaulu
 Boots Randolph – saksofoni
 Charlie Hodge – laulu kappaleella ”I Will Be Home Again”

 Kappaleet 

 Sivu 1 

 Raita  Äänitetty  Kappale  Tekijä(t)  Kesto 1.  20.3.1960  Make Me Know It  Otis Blackwell  1:58 2.  3.4.1960  Fever  John Davenport ja Eddie Cooley  3:31 3.  3.4.1960  The Girl of My Best Friend  Beverly Ross ja Sam Bobrick  2:21 4.  3.4.1960  I Will Be Home Again  Bennie Benjamin, Raymond Leveen ja Lou Singer  2:33 5.  3.4.1960  Dirty, Dirty Feeling  Jerry Leiber ja Mike Stoller  1:35 6.  3.4.1960  Thrill of Your Love  Stan Kesler  2:59

 Sivu 2 

 Raita  Äänitetty  Kappale  Tekijä(t)  Kesto 1.  20.3.1960  Soldier Boy  David Jones ja Theodore Williams Jr.  3:04 2.  3.4.1960  Such a Night  Lincoln Chase  2:58 3.  20.3.1960  It Feels So Right  Fred Wise ja Ben Weisman  2:09 4.  3.4.1960  Girl Next Door Went a’Walking  Bill Rice ja Thomas Wayne  2:12 5.  3.4.1960  Like a Baby  Jesse Stone  2:38 6.  3.4.1960  Reconsider Baby  Lowell Fulson  3:39

 Vuoden 1999 uudelleenjulkaisun bonusraidat 

Singlejen sijoitukset Billboard Hot 100 -listalta.

 Raita  Äänitetty  Luettelo  Julkaistu  Listasijoitus  Kappale  Tekijä(t) Kesto 1.  20.3.1960  47-7740  23.3.1960 1  Stuck on You  Aaron Schroeder ja S. Leslie McFarland  2:18 2.  20.3.1960  47-7740b  23.3.1960 17  Fame and Fortune  Fred Wise ja Ben Weisman  2:29 3.  3.4.1960  47-7810  1.11.1960 1  Are You Lonesome Tonight?  Lou Handman ja Roy Turk  3:05 4.  3.4.1960  47-7810b  1.11.1960 20  I Gotta Know  Paul Evans ja Matt Williams  2:15 5.  3.4.1960  47-7777  5.7.1960 1  It’s Now or Never  Eduardo di Capua, Aaron Schroeder ja Wally Gold  3:14 6.  20.3.1960  47-7777b  5.7.1960 32  A Mess of Blues  Doc Pomus ja Mort Shuman  2:39

 Vuoden 2011 Legacy-julkaisu 

 Levy 1 

 Levy 2 

 Listasijoitukset 

Lista (1960)ListahuippuYhdysvaltain albumilista2Britannian albumilista1

 Katso myös 

 Elvis Presleyn diskografia

 Lähteet 

 Elvis Presley 5xCD Original Album Classics (Sony BMG Music Entertainment / RCA 88697295572CD4) 2008

 Viitteet 

 Aiheesta muualla 

LSP-2231 Elvis Is Back! Guide osana The Elvis Presley Record Research -tietokantaa 
 Raimo Öystilä, Rytmimusiikin Syke: Elvis Is Back! - Osa 1: Kuninkaan paluu
 Raimo Öystilä, Rytmimusiikin Syke: Elvis Is Back! - Osa 2: Äänitykset käynnistyvät
 Raimo Öystilä, Rytmimusiikin Syke: Elvis Is Back! - Osa 3: Näin upea saundi syntyi
 Raimo Öystilä, Rytmimusiikin Syke: Elvis Is Back! - Osa 4: Pirun monipuolinen Elvis

Luokka:Elvis Presleyn albumit
Luokka:Vuoden 1960 albumit